
RESPUBLIKOS BENDROJO UGDYMO MOKYKLŲ PRADINIŲ (3–4) KLASIŲ MOKINIŲ KŪRYBINIO KONKURSO „AUGU SU PASAKA“ ORGANIZAVIMO IR VYKDYMO TVARKOS NUOSTATAI

I SKYRIUS
BENDROSIOS NUOSTATOS
1. Respublikos bendrojo ugdymo mokyklų pradinių (3–4) klasių mokinių kūrybinis konkursas „Augu su pasaka“ (toliau – Konkursas) yra viena iš vaikų saviraiškos, kūrybiškumo, kultūrinio sąmoningumo ugdymo formų.
2. Kūrybinį konkursą organizuoja: Rita Diržienė, Regina Kalpokienė, Aušra Čepauskienė ir Giedrė Matusevičienė, Raseinių Šaltinio progimnazijos pradinių klasių mokytojos metodininkės. Informacija teikiama tel. (0 672) 17575 arba el. paštu r.dirziene@saltiniomokykla.lt
3. Konkurso koordinatorius – Jurga Urbonavičienė, Raseinių rajono švietimo pagalbos tarnybos metodininkė, tel. +370 620 49 544 , el. p. jurga.urbonaviciene@rspt.lt
4. Konkurso sąlygos reglamentuoja Konkurso tikslą, uždavinius, organizavimo tvarką, kūrybos vertinimą, dalyvių apdovanojimą.

II SKYRIUS
TIKSLAS IR UŽDAVINIAI
5. Konkurso tikslas – ugdyti kūrybišką, menišką, aktyvią asmenybę.
6. Konkurso uždaviniai:
6.1. skatinti mokinius domėtis tautosaka;
6.2. lavinti mokinių kūrybinius ir meninius gebėjimus;
6.3. ugdyti mokinių pagarbą lietuvių kalbai.

III SKYRIUS
KONKURSO ORGANIZAVIMO TVARKA
7. Konkursas vyksta nuo 2026 m. lapkričio 23 d. iki 2027 m. sausio 27 d.
8. Konkurse gali dalyvauti Respublikos bendrojo ugdymo mokyklų pradinių (3–4) klasių mokiniai.
9. Viena mokykla konkursui pateikia ne daugiau kaip 8 pasakas.
10. Pagrindiniai reikalavimai pasakos kūrimui:
10.1. konkursui dalyvis pateikia savo kūrybos pasaką;
10.2. pasakos apimtis – 1-2 lapai spausdinti kompiuteriu, 1,5 intervalu tarp eilučių, 12 pt dydžiu, „Times New Roman“ šriftu;
10.3. po pasaka autorius privalo parašyti savo vardą, pavardę, mokyklą, klasę, konsultavusį mokytoją;
10.4. darbai, sukurti naudojant programas su dirbtiniu intelektu, neoriginalūs (atpasakoti matytų filmų, spektaklių arba skaitytų knygų siužetai, padavimai, legendos) ir neatitinkantys nurodytų reikalavimų, nebus vertinami.
11. Prie siunčiamų darbų pridėti lydraštį (priedas). Darbus siųsti r.dirziene@saltiniomokykla.lt
12. Konkurso organizatoriai pasilieka teisę darbus publikuoti savo nuožiūra. Dalyvavimas šiame konkurse laikomas autorių sutikimu su šiomis sąlygomis.
13. Dalyvaudami Konkurse, dalyviai patvirtina, jog neprieštarauja, kad rengėjai naudos dalyvio pateiktus asmens duomenis (mokinių vardus, pavardes, amžių) Konkurso vykdymo tikslais bei juos tvarkys vadovaujantis teisės aktais, reglamentuojančiais asmens duomenų tvarkymą.

IV SKYRIUS
DARBŲ VERTINIMAS IR APDOVANOJIMAS
14. Konkurso dalyvių darbus vertins Raseinių rajono švietimo pagalbos tarnybos direktoriaus įsakymu sudaryta vertinimo komisija: pirmininkė Jolanta Stankaitienė, Raseinių Šaltinio progimnazijos direktoriaus pavaduotoja ugdymui; nariai: Vilma Gricienė, Raseinių Šaltinio progimnazijos vyresnioji lietuvių kalbos ir literatūros mokytoja; Aušra Gudžiūnienė, Raseinių Šaltinio progimnazijos logopedė metodininkė; Regina Jankauskienė, Raseinių Šaltinio progimnazijos lietuvių kalbos ir literatūros mokytoja metodininkė; Rita Maciuvienė, Raseinių Šaltinio progimnazijos priešmokyklinio ugdymo pedagogė.
15. Pasakos vertinamos atsižvelgiant į turinio dėstymą, kūrybiškumą, meniškumą, originalumą, savarankiškumą.
16. Kūrybiniai darbai vertinami:
16.1. 3 klasių mokinių amžiaus grupėje;
16.2. 4 klasių mokinių amžiaus grupėje. 
17. Kiekvienoje grupėje išskiriami 5 laureatų darbai.
18. Konkurso dalyviai gaus Raseinių rajono švietimo pagalbos tarnybos padėkas, o laureatai bus apdovanojami Raseinių rajono švietimo pagalbos tarnybos diplomais.
19. Mokytojams, parengusiems mokinius dalyvauti Konkurse, bus išduota Raseinių rajono švietimo pagalbos tarnybos pažyma. Pažyma bus pateikta per dokumentų valdymo sistemą Kontora.
20. Kūrybinių darbų leidinys bus patalpintas Raseinių rajono švietimo pagalbos tarnybos interneto svetainėje www.rspt.lt. Visi darbai bus eksponuojami virtualioje knygoje, laikantis asmens duomenų apsaugos reikalavimų.
_____________________

Priedas
RESPUBLIKOS BENDROJO UGDYMO MOKYKLŲ PRADINIŲ (3–4) KLASIŲ MOKINIŲ KŪRYBINIO KONKURSO „AUGU SU PASAKA“ DALYVIŲ SĄRAŠAS
	Eil. Nr.
	Autoriaus vardas, pavardė
	Kūrinio pavadinimas
	Klasė
	Mokykla
	Mokytojo vardas, pavardė, pareigos, kvalifikacinė kategorija,
el. paštas, tel. Nr.

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	



